དོན་རྐྱེན་འདི་དག་གིས་མང་ཚོགས་འགུག་ཡག་དང་གསར་ལམ་དུ་ཁྱབ་སྤེལ་གཏང་རྒྱུ་རྣམས་ནི་གནད་ཆེ་ཆཊ་ཡོད།རྒྱུ་མཚན་དེའི་ཕྱིར་འཚང་ཀ་ཡོད་པའི་གྲོང་སྡེའི་བཞི་མདོ་དང་དམིགས་བསལ་ས་གནས་ཁག་ཏུ་རང་ལུས་མེར་སྲེག་ཡང་ཡང་གཏོང་གི་ཡོད།ས་ཡི་གྷོན་སྲང་ལམ་ཁག་ཏུ་རང་ལུས་མེར་སྲེག་གཏོང་མཁན་གྲྭ་པ་དེ་དག་ནུབ་ཕྱོགས་པའི་གསར་འགོད་པས་བླངས་པའི་པར་དང་བརྙན་འཕྲིན་ནང་ཐོན་ཡོད།གསར་འགོད་པ་དེ་དག་སྔོན་ནས་བོས་པ་དེ་འདྲ་ཡིན།གསར་འགྱུར་བརྒྱུད་ལམ་གྱིས་ནང་པ་དེ་རྣམས་ཁོང་ཚོའི་རྗེས་འཇུག་རིག་གཞུང་གཞན་པའི་མི་རྣམས་ལ་སེམས་འགུལ་ཐེབས་བཅུག་ཡོད།སྤྱི་ལོ་༡༩༦༣བར་ལོ་བཅུའི་ནང་ཡོ་རོབ་ནང་ལ་རང་སྲེག་དོན་རྐྱེན་ལྔ་གཅིག་པུ་ལས་བྱུང་མེད།འོན་ཀྱང་དེའི་རྗེས་ཀྱི་ལོ་བཅུའི་ནང་གྲངས་འབོར་དེ་༡༡༧བར་འཕར་བ་རེད།ནང་པའི་དགེ་འདུན་པ་རྣམས་ཀྱི་རང་སྲེག་དོན་རྐྱེན་དེས་ཨ་རིའི་མི་མང་ཁྲོད་ལ་ཤུགས་རྐྱེན་ཆེན་པོ་སྤྲད་པས།སྤྱི་ལོ་༡༩༦༠རེ་གྲངས་ནས་༡༩༧༠དོན་གྲངས་ནང་།མི་ཁག་ཅིག་གིས་ཨ་རིའི་དམག་མི་བེ་ཏི་ནམ་དམག་འཁྲུག་ནང་འཛུལ་བར་ངོ་རྒོལ་གྱིས་རང་ལུས་མེར་སྲེག་བཏང་ཡོད།མཡི་ཁལ་བྷིགས་གིས་སྤྱི་ལོ་༡༩༦༣ནས་༢༠༠༠ལོའི་དུས་ཡུན་བར།ཁུངས་སྐྱེལ་ཐུབ་ངེས་ཡོད་པའི་རང་སྲེག་དོན་རྐྱེན་༥༣༣དཔྱད་ཞིབ་བྱས་ཡོད་པ་རེད།རང་ལུས་མེར་བསྲེགས་དངོས་སུ་བྱས་པ་དང་འབད་བརྩོན་བྱས་པ་རྣམས་རོབ་རྩིས་བྱས་ན་གྲངས་འབོར་ཁྱོན་༨༠༠ནས་༣༠༠༠ཙམ་ཟིན་ཡོད་པ་རེད།དེ་ལས་ང་ཚོས་ཤེས་རྟོགས་ཐུབ་པ་ནི་རང་ལུས་མེར་བསྲེགས་མང་ཤོས་ནི་ཡེ་ཤི་ཡའི་ནང་གི་ཧིན་དྷུ་དང་ནང་པའི་རིག་གཞུང་ཤུགས་ལྡན་པ་རྣམས་ཀྱིས་གནོད་འཚེ་ཕོག་མཁན་རྣམས་ལ་རྒྱབ་སྐྱོར་བྱེད་ཀྱིན་ཡོད་པ་དང་།དེ་བཞིན་ཆོས་ལུགས་དང།རིགས་རུས།མི་རིགས་བཅས་ཀྱི་འགལ་ཟླའི་རྩོད་རྙོག་ལྡན་པ་རྣམས་སོ།།ཆབ་སྲིད་ཀྱི་དོན་དུ་རང་ལུས་མེར་བསྲེགས་ཀྱིས་ངོ་རྒོལ་མང་ཤོས་བྱེད་མཁན་ཏུར་ཀི་ཀྱི་ཕྱི་རོལ་དུ་ཡོད་པའི་ཀའུར་ཌ་སེ་རྣམས་ནི་རེའུ་མིག་༼༡དང་༢པར་གཟིགས།༽